Jexù, , el xe stà on profeta e predicator, ativo inte i ultemi ani de la so vita, verso el 28 - 30 d.C., inte la Galilea e la Palestina. I cristiani i lo considera el Mesia e Fiol de Dio, Dio incarnà lu isteso. Le fonti pì inportanti par conosare Jezù de Nazareth i xe i cuatro vanzeli , che le cexe cristiane le ga acolto inte la so Bibia. Se cata notisie anca inte i vanzeli apocrifi , e inte la literatura judaiga de i primi do secoli, e inte la literatura patristega de i primi secoli de l’era moderna. El scritor e storego ebreo Flavio Giusepe, el ga scrito la storia del popolo ebraego verso el 93 d.C. El libro – Antichità Jiudaiche – scrito in grego, el ga on pasajo che parla de Jesu conosù come el testimonium flavianum: Serti storeghi i pensa che sto pasajo el sipia stà manipolà da autori cristiani, ma tuti i manoscriti che se conose i lo riporta. Al momento no se ga motivi seri de dubitar l’autenticità del libro de Flavio. I vanzeli i parla de la nasita de Jezù da Maria de Nazareth, de la so predicasion so el Renjo dei Cieli e so l’amor par Dio e par el prosimo. I parla anca de i so miracoli, de la so Pasion, morte in croze, e de la so resuresion e asension al cielo. I altri scriti del Novo Testamento i parla de Jezù come Salvador de l’umanità. La Cexa lo ga riconosù Fiol de Dio e seconda persona de la Trinità, vero Dio e vero omo. Par i musulmani, Jezù el xe on profeta, ma el no xe mia morto in croze. I vari grupi ebrei i ga na posision diversa tra de lori. Serti i lo considera on ciarlatan, altri on maestro de la leje, altri i parla de lu come on profeta de Dio a tuto dirito. Le fonte testuai che le parla de Jezù le xe: i cuatro vanzeli canoneghi : Matio, Marco, Luca e Joani. Scriti in tenpi diversi intel primo secolo, i xe rivà a la forma prezente verso la prima metà del II secolo. Serti ricatamenti resenti i urta la data de la scritura indrio intel tenpo. I parla de la vita de Jezù, de la so predicasion, de le so ópare. i altri scriti del Novo Testamento, i parla de Jezù come Salvador, i riporta de i fati de la so vita, ma soratuto i raprezenta na testimoniansa de l'interpretasion che i primi cristiani i ga da a Jezù e a la so ópara. i vanzeli apocrifi . Cuesti i xe scriti che vol far vedar Jezù da on ponto de vista miracolistego e lejendario. El valor storego de sti scriti el xe poareto, anca se i riporta fati e situasion anca vere. fonti no cristiane. Le fonti no cristiane contemporanee a Jezù no le parla de lu. I primi a parlar de Jezù fora da anbienti ligà al cristianesimo i xe Flavio Giusepe, storego israelita, e Tacito, che parla de i moti giudaighi a Roma ‘impulsore Cresto’. Inte i libri del Novo Testamento, tuti scriti in grego, Jezù el xe chiamà co vari nomi: Jezù, version neolatina de l’ebraego יְהוֹשֻׁעַ , che vol dir . El xera on nome popolar al tenpo de Jezù e el xe ndà fora moda tra i ebrei solo dopo che el cristianesimo el ga chiapà piè. "Cristo", che vol dir "onto" in grego, el corisponde a l’ebraego Mesia. I ebrei i spetava el Mesia, l’Onto da Dio, par on riscato social, politego, oltre che relijozo. Sinjor, in grego Kyrios. El titolo grego no el xe inportante. Cuà el xe inportante parché el respecia el grego de la traduzion biblega de i setanta, do Kyrios el xe senpre doparà par ciamar Dio tradusendo el ebraego יהוה , chel xe el nome propio de Dio. Co stà scelta, i scritori del Novo Testamento i volea dir che Jezù el xe Dio. Fiol de l’Omo. Sta espresion la xera ebraega e riferita senpre al Mesia. Fiol de Dio.